- Կան գործնական մտահոգութիւններ, նաեւ՝ մենք կրցանք վերջին տասնամեակին համահայկական նիւթերու շուրջ ունենալ համահամայնքային մարմիններ, որոնք աշխատեցան, ինչպէս՝ Հայոց Ցեղասպանութեան ոգեկոչման Լոս Անճելըսի միացեալ մարմինը (UACLA), ինչպիսին է թանգարանը, ինչպիսին էին AGCC-ը եւ AGC: Յոյսով եմ, որ այս տարի համահամայնքային ձեւով կ՛ոգեկոչենք Ցեղասպանութիւնը: Այս միութիւններու շարքին պիտի յիշեմ SARF-ը, որ յաջող Թելեթոն կազմակերպեց 2016ին եւ իր օժանդակութիւնները կը հասցնէ սուրիահայերուն: